《晚眺二首 其一》
宋代·方一夔

依稀风景小羌村，不欠东屯稻菽园。阿魏捣香风送响，雕胡擘玉水开痕。

招邀紫翠山当座，摽拨红黄菊上盆。世上去来俱是客，随风吹送梦归魂。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。